Rui Pedro Silva Costa

Rui Pedro Silva Costa, nado en Vila Nova de Famalicão, Portugal, o 20 de febreiro de 1996, coñecido futbolisticamente como Rui Costa, é un futbolista portugués que xoga de dianteiro no Farense da Primeira Liga. 

 Traxectoria 
Formouse nas categorías inferiores do FC Famalicão, do Vitória de Guimarães e do Varzim Sport Club. Debutou como profesional nas filas do Varzim Sport Club, na segunda división portuguesa, onde marcou 14 goles en 41 partidos. 

O seu bo nivel chamou a atención do Portimonense, da máxima categoría, que o fichou e cedeu ao Famalicão, tamén de segunda. Alí seguiu cos bos rexistros (12 goles en 19 partidos) durante a primeira volta e o Portimonense decidiu repescalo no mercado de inverno da tempada 2017-18, cando deu o salto á Primeira Liga. Alí, con todo, apenas tivo oportunidades e só xogou 15 minutos nun partido contra o Moreirense. 

En 2018 fichou por tres tempadas co FC Porto, que o incorporou ao seu filial, en segunda. Cos "dragóns", con todo, non acadou o seu mellor nivel, xogando só 20 partidos nos que anotou tres goles durante a tempada 2018/19. 

En xullo de 2019, o xogador chegou ao AD Alcorcón cedido polo Porto B para xogar na Segunda División durante a tempada 2019/20. En setembro de 2020 desvinculouse do Alcorcón e asinou por dous anos co Deportivo da Coruña da Segunda División B. Con todo, chegou ao equipo fóra de forma física e o 1 de febreiro de 2021, tras xogar só 9 partidos e non marcar ningún gol, o seu contrato foi rescindido, fichando a continuación polo Santa Clara.

Na súa primeira tempada nos Azores contribuíu con 16 partidos e 4 goles á sexta posición do Santa Clara, a mellor clasificación da historia do club, que lle permitiu clasificarse para a fase previa da Conference League. Na tempada 2021/22 disputou un total de 42 encontros e marcou 6 goles. 

No inicio da tempada 2022/23 deixou Ponta Delgada e asinou como novo xogador do Farense, da Segunda Liga, co que conseguiu o ascenso á máxima categoría, contribuíndo con 10 goles entre todas as competicións.

 Notas 

 Véxase tamén 
 Ligazóns externas 
 Datos do xogador en bdfutbol.com .
 Datos do xogador en soccerway.com .
 Datos do xogador en transfermarkt .

Categoría:Nados en 1996
Categoría:Futbolistas de Portugal
Categoría:Dianteiros de fútbol
Categoría:Xogadores do Varzim SC
Categoría:Xogadores do Portimonense SC
Categoría:Xogadores do FC Famalicão
Categoría:Xogadores da AD Alcorcón
Categoría:Xogadores do Deportivo da Coruña
Categoría:Xogadores do CD Santa Clara
Categoría:Xogadores do FC Porto B
Categoría:Xogadores do SC Farense